Publicitate

RATING. Bocitoarele TV și-au primit răsplata: un rating peste medie cu subiectul Cioabă. În ziua înmormântării, creșterea față de o zi normală s-a numărat în zeci de procente!

Ieri, tot cu subiecte legate de Cioabă, de scandalul succesiunii și de numărul de “regi”, România TV a depășit Antena 3, după media pe toată ziua. Asta după ce postul lui Sebastian Ghiță a fost și vineri aproape de televiziunea de știri a familiei Voiculescu, iar sâmbătă a depășit-o doar la nivel național.

Paginademedia.ro vă prezintă, în continuare, cum a crescut audiența posturilor de știri care au prezentat în exces cazul Florin Cioabă, de la moartea autointitulatului Rege al romilor, până la înmormântarea lui și la scandalul succesiunii la “coroană”.

Ziua înmormântării: medii peste …medie. România TV, aproape de Antena 3

Vineri, când a fost înmormântat Florin Cioabă, toate posturile de știri monitorizate au disecat subiectul, iar ratingurile au explodat: față de 16 august (o vineri normală), audiențele sunt semnificativ mai mari. În zeci de procente.

LA NIVEL NAȚIONAL

Antena 3: 218.000 de telespectatori media pe zi vineri, 23 august. Creșterea față de săptămâna precedentă: 70.000 de telespectatori pe minut, adică 47%

România TV: 217.000 de români pe minut, doar o mie mai puțini față de Antena 3. Creșterea în comparație cu o săptămână normală: 58%.

B1: Înmormântarea lui Florin Cioabă a umflat audiența postului: 131.000 de români pe minut, pe post. Creșterea procentuală față de o zi de vineri fără evenimente: 77%

Realitatea TV: Singurul post de știri care aproape stagnează. O medie de 84.000 de români pe post, cu doar 4.000 mai mulți decât în săptămâna precedentă.

Adunând cotele de piață, rezultă că aproape 19% dintre românii care s-au uitat vineri la televizor au ales un post de știri.

LA NIVEL URBAN

Antena 3: A fost cel mai urmărit post de știri, în orașe, în ziua funeraliilor lui Cioabă. Media pe zi: aproape 150.000 de orășeni pe minut (42% creștere față de vineri, 16 august).

România TV: o medie de 118.000 de telespectatori pe minut vineri, 23 august. Creșterea față de o zi normală: 57%

B1 TV: 54% creștere în ziua funeraliilor. Totalul: aproape 80.000 de orășeni pe minut.

Realitatea TV: Înmormântarea lui Cioabă aproape că nu s-a simțit (a fost mediatizată mai puțin decât în celelalte trei cazuri). Media din 23 august a fost aproape egală cu cea din vinerea precedentă: 42.000 de orășeni pe minut (față de 40.000 pe 16 august).

Cumulat, aproape unul din cinci dintre orășenii care se uitau la televizor erau pe un post de știri (20% cotă de piață cumulată a posturilor de știri).

Media de audiență a posturilor de știri pe 16 și 23 august, la nivel NAȚIONAL:

NATIONAL 16 august 23 august Antena 3 148.000 telespectatori pe minut (0,8 rtg) 218.000 (1,1) Romania TV 137.000 (0,7) 217.000 (1,1) B1 TV 74.000 (0,4) 131.000 (0,7) Realitatea TV 80.000 (0,4) 84.000 (0,4)

Media de audiență a posturilor de știri pe 16 și 23 august, în mediul URBAN:

URBAN 16 august 23 august Antena 3 104.000 telespectatori pe minut (1 rtg) 148.000 (1,4) Romania TV 75.000 (0,7) 118.000 (1,1) B1 TV 51.000 (0,5) 79.000 (0,7) Realitatea TV 40.000 (0,4) 42.000 (0,4)

România TV bate Antena 3

Cioabă aduce un rezultat neașteptat pentru România TV. Cu dezbateri pe tema succesiunii la coroana lui Cioabă, postul lui Sebastian Ghiță a depășit Antena 3 duminică, după media de audiență pe toată ziua, și la orașe, dar și la sate. Scorul a fost strâns și sâmbătă: România TV a fost peste Antena 3 la nivel național, dar la nivel urban a fost după postul Intact.

Audiența posturilor de știri sâmbătă, 24 august și duminică, 25 august la nivel NAȚIONAL:

NATIONAL 24 august 25 august Romania TV 184.000 (1) 210.000 (1,1) Antena 3 160.000 telespectatori pe minut (0,8 rtg) 153.000 (0,8) B1 TV 86.000 (0,5) 80.000 (0,4) Realitatea TV 84.000 (0,4) 89.000 (0,5)

Audiența posturilor de știri sâmbătă, 24 august și duminică, 25 august, în mediul URBAN:

URBAN 24 august 25 august Antena 3 119.000 telespectatori pe minut (1,1 rtg) 111.000 (1,1) Romania TV 98.000 (0,9) 132.000 (1,3) B1 TV 57.000 (0,5) 51.000 (0,5) Realitatea TV 43.000 (0,4) 46.000 (0,4)

Petrişor Obae

petrisor.obaepaginademedia.ro